Wanguné tetanduran paku manéka warna, ana sing arupa wit (paku wit, biasané ora ana cawangé), epifit, ngambang ing banyu, hidrofit, nanging biasané arupa terna mawa rizoma sing nggremet ing lemah utawa humus lan ental (basa Inggris frond) sing nyangga godhong kanthi manéka ukuran (nganti 6 m). Ental sing isih enom mesthi nggulung (kaya gagang biola) lan dadi sawijining ciri khas tetanduran paku. Godhong pakis mèh mesthi godhongé majemuk. Asring ditemoni tetanduran paku ndhominasi vègetasi sawijining papan saéngga mbentuk belukar sing wiyar lan ngesuk tetanduran liyané.